Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: 
Paragraph Index: 55

2. § A Megállapodás magyar nyelvű szövege a következő: „MEGÁLLAPODÁS a Magyar Köztársaság Kormánya és az Olasz Köztársaság Kormánya között a terrorizmus, a szervezett bűnözés, a kábítószerek és pszichotrop anyagok illegális forgalmazása ellen folytatott harcban való együttműködésről A Magyar Köztársaság Kormánya és az Olasz Köztársaság Kormánya (a továbbiakban: Szerződő Felek) — tudatában annak, hogy a terrorizmus, a szervezett bűnözés, a kábítószerek és pszichotrop anyagok illegális forgalmazásával kapcsolatos bűncselekmények mindkét országot sújtják, veszélyeztetve a közrendet és a közbiztonságot, valamint állampolgáraik jólétét és testi épségét, — elismerve a nemzetközi együttműködés fontosságát a terrorizmus, a szervzett bűnözés, a kábítószerek és pszichotrop anyagok illegális forgalmazása elleni harcban, — hivatkozással az Egyesült Nemzetek Közgyűlésének a szervezett bűnözés elleni harcban való nemzetközi együttműködésről, New Yorkban, 1990. december 14-én hozott 45/123. számú határozatára, a kábítószerekre vonatkozó, Genfben, 1972. március 25-én aláírt jegyzőkönyvvel módosított, New Yorkban, 1961. március 30-án aláírt Egységes Egyezményre, a Pszichotrop anyagokra vonatkozó, Bécsben, 1971. február 21-én aláírt Egyezményre, valamint a Kábítószerek és pszichotrop anyagok illegális forgalmazása elleni fellépésre vonatkozó, Bécsben, 1988. december 20-án kelt Egyezményre, az alábbiakban állapodtak meg:

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes